โรงเรียนสภาราชินี จังหวัดตรัง

โรงเรียนสภาราชินี จังหวัดตรัง    เป็นโรงเรียนรัฐในจังหวัดตรัง สังกัดสำนักงานเขตพื้นที่การศึกษามัธยมศึกษา เขต 13 กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ เปิดสอนระดับมัธยมศึกษาตอนต้นและมัธยมศึกษาตอนปลาย รับนักเรียนแบบสหศึกษาทั้งชายและหญิง ชั้นมัธยมศึกษาตอนต้น มี 13 ห้อง ชั้นมัธยมศึกษาตอนปลาย มี 15 ห้อง

ประวัติโรงเรียน 

ในปี พ.ศ. 2444 วโรกาสที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ในพระบาทสมเด็จพระจุลจอมเกล้าเจ้าอยู่หัวโดยเสด็จจังหวัดตรัง ทรงกรุณาโปรดเกล้าฯพระราชทานทุนทรัพย์เป็นเงิน 4,000 บาท สำหรับจัดสร้างโรงเรียนวิเชียรมาตุ เป็นโรงเรียนประจำจังหวัดชาย ณ ถนนพัทลุง ตำบลทับเที่ยง อำเภอเมืองตรัง ประชาชนได้ส่งบุตรหลานเข้าเรียนเป็นจำนวนมาก ทำให้อาคารเรียนคับแคบ ดังนั้นใน พ.ศ. 2459 สมเด็จพระศรีพัชรินทราบรมราชินีนาถจึงทรงพระกรุณาโปรดเกล้าฯ พระราชทานทุนทรัพย์อีก เป็นจำนวนเงิน 6,000 บาท เพื่อก่อสร้างโรงเรียนเรียนเพิ่มเติม เพื่อรองรับนักเรียนที่มีจำนวนมากขึ้นทุก ๆ ปี พร้อมทั้งพระราชทานนามอาคารหลังใหม่ ว่าอาคาร "สภาราชินี"  

ต่อมาข้าหลวงประจำจังหวัด มีความคิดที่จะตั้งโรงเรียนสตรีประจำจังหวัดบ้าง จึงรวบรวมนักเรียนหญิงได้จำนวนหนึ่ง แต่ขณะนั้นยังไม่มีที่เรียน จึงให้ไปเรียนที่อาคารสภาราชินี พ.ศ. 2474 ได้มีคณะบุคคลผู้มีจิตศรัทธา ประกอบด้วย

 พระยาอาณาจักรบริบาล ข้าหลวงประจำจังหวัดตรัง
 หลวงยวดประศาสน์ นายอำเภอเมืองตรัง
 หลวงพิชิตปฏิภาณ ผู้พิพากษาจังหวัดตรัง
 ขุนจรรยาวิทูร ศึกษาธิการจังหวัดตรัง
 หลวงทวีทรัพย์ราช คลังจังหวัดตรัง

โดยการนำของข้าหลวงประจำจังหวัดตรัง จัดหาทุนก่อสร้างโรงเรียนสตรีประจำจังหวัดตรัง ณ เลขที่ 142 ถนนวิเศษกุล อำเภอเมือง จังหวัดตรัง ในพื้นที่ 8 ไร่ 3 งาน 2 ตารางวา อันเป็นสถานที่ปัจจุบัน

ในวันที่ 20 พฤศจิกายน พ.ศ. 2479 ย้ายนักเรียนหญิงจากอาคารสภาราชินีมาเรียนที่โรงเรียนใหม่นี้โดยใช้นาม โรงเรียนว่า "โรงเรียนสตรีประจำจังหวัดตรัง" และนับเอาวันอันเป็นสิริมงคลนี้เป็นวันกำเนิดโรงเรียนสืบเนื่องมาจนถึงปัจจุบัน

ในปี พ.ศ. 2494 ได้เสนอต่อกระทรวงศึกษาธิการขออนุญาตเปลี่ยนชื่อโรงเรียนจาก "โรงเรียนสตรีประจำจังหวัดตรัง" เป็น โรงเรียนสตรีตรัง"สภาราชินี" 

และในปี พ.ศ. 2506 โรงเรียนเปิดสอนถึงระดับมัธยมศึกษาตอนปลายแผนกศิลปะรับนักเรียนสหศึกษาในระดับมัธยมศึกษาตอนปลาย  จึงขออนุญาตสำนักราชเลขาธิการผ่านทางกระทรวงศึกษาธิการเปลี่ยนชื่อโรงเรียนอีกครั้งหนึ่ง เป็นชื่อ "โรงเรียนสภาราชินี จังหวัดตรัง" และได้ใช้มงคลนามนี้มาตราบจนปัจจุบัน 

ในปัจจุบัน โรงเรียนสภาราชินี จังหวัดตรัง มีนักเรียนรวมทั้งสิ้น 2 พันกว่าคน ประกอบด้วยอาคารถาวร 6 หลัง  ได้แก่ อาคารเรียน 3 หลัง หอประชุมโรงอาหาร 1 หลัง อาคารอเนกประสงค์ 2 หลัง มีทั้งหมด 79 ห้อง ใช้เป็นห้องเรียน ห้องฝึกปฏิบัติ ห้องบริการและห้องพิเศษอื่นๆ โรงเรียนเคยอยู่ในโครงการ คมช.รุ่นที่ 7 

โรงเรียนสภาราชินี จังหวัดตรัง ได้รับคัดเลือกเป็น สถานศึกษารางวัลพระราชทาน ระดับมัธยมศึกษา ขนาดใหญ่ ประจำปีการศึกษา 2524 , ปีการศึกษา 2532 , ปีการศึกษา 2541 , ปีการศึกษา 2554 และปีการศึกษา 2559 ตามลำดับ  

เมื่อวันที่ 10 มกราคม พ.ศ. 2559 วงโยธวาทิตโรงเรียนสภาราชินี จังหวัดตรัง ได้รับรางวัลรองชนะเลิศอันดับ 2 ประเภทเดินพาเหรด พ.ศ. 2559 ถ้วยเกียรติยศกรมพลศึกษา ในการประกวดวงโยธวาทิตนักเรียน นักศึกษา ชิงถ้วยพระราชทาน ฯ ครั้งที่ 35 และนานาชาติ ประจำปี พ.ศ. 2559 ณ สนามกีฬาแห่งชาติ สนามศุภชลาศัย

และชนะเลิศการประกวดวงโยธวาทิต ชิงแชมป์ภาคใต้ ประจำปี พ.ศ. 2559 ในประเภทการเดินขบวนพาเหรด ระหว่างวันที่ 23 เมษายน - 1 พฤษภาคม พ.ศ. 2559  เป็นตัวแทนภาคใต้เข้าร่วมการแข่งขัน ในระดับประเทศ

ทำเนียบผู้บริหารโรงเรียน

การเรียนการสอน 
โรงเรียนสภาราชินี จังหวัดตรัง จัดการศึกษาเป็น 2 ประเภท
 ประเภทห้องเรียนพิเศษ
 ห้องเรียนพิเศษตามโครงการเสริมสร้างศักยภาพด้านวิทยาศาสตร์ คณิตศาสตร์ เทคโนโลยีและสิ่งแวดล้อม (สสวท.)                
 โครงการห้องเรียนพิเศษวิทย์-คณิต                     
 ห้องเรียนพิเศษการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
     
 ประเภทห้องเรียนทั่วไป
 ห้องเรียนส่งเสริมวิทย์-คณิต
 ห้องเรียนวิทย์-คณิต
 ห้องเรียน No-Paper
 ห้องเรียนอังกฤษ-คณิต
 ห้องเรียนส่งเสริมความเป็นเลิศด้านภาษาจีน
 ห้องเรียนส่งเสริมความเป็นเลิศด้านดนตรี - นาฏศิลป์

ระดับมัธยมศึกษาตอนต้น 
 ห้องเรียนพิเศษตามโครงการเสริมสร้างศักยภาพด้านวิทยาศาสตร์ คณิตศาสตร์ และเทคโนโลยีและสิ่งแวดล้อม (สสวท.)  
 ห้องเรียนพิเศษวิทยศาสตร์ - คณิตศาสตร์ (โครงการพิเศษ)
 ห้องเรียนส่งเสริมความเป็นเลิศด้านวิทยศาสตร์ - คณิตศาสตร์ - คอมพิวเตอร์ (NO-Paper)
 ห้องเรียนทั่วไป
 ห้องเรียนส่งเสริมความเป็นเลิศด้านภาษาจีน
 ห้องเรียนพิเศษการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)

ระดับมัธยมศึกษาตอนปลาย 
 ห้องเรียนพิเศษตามโครงการเสริมสร้างศักยภาพด้านวิทยาศาสตร์ คณิตศาสตร์ และเทคโนโลยีและสิ่งแวดล้อม (สสวท.)  
 ห้องเรียนพิเศษวิทยศาสตร์ - คณิตศาสตร์ (โครงการพิเศษ)
 ห้องเรียนวิทยศาสตร์ - คณิตศาสตร์ (ทั่วไป)
 ห้องเรียนส่งเสริมความเป็นเลิศด้านวิทยศาสตร์ - คณิตศาสตร์ - คอมพิวเตอร์ (NO-Paper)
 ห้องเรียนอังกฤษ-คณิตศาสตร์ (ศิลป์คำนวณ)
 ห้องเรียนส่งเสริมความเป็นเลิศด้านดนตรี - นาฏศิลป์
 ห้องเรียนพิเศษการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)

อาคารเรียน

อาคาร 1 
มี 4 ชั้น ประกอบด้วย 
 ชั้น 1 ห้องประชุมแนะแนว/ห้องพักครูแนะแนว/ห้องเกียรติยศจอมทองศิลาสุนาเสวีนนท์/ห้องวัฒนธรรมโรงเรียนสภาราชินี จังหวัดตรัง
 ชั้น 2 ห้องกลุ่มบริหารงานวิชาการ/ห้องกลุ่มบริหารงานงบประมาณ/ห้องผลิตเอกสาร/ห้องผู้อำนวยการ/ห้องประชุม(อาจารย์)
 ชั้น 3 ห้องพระโรงเรียนสภาราชินี/ห้องเรียน
 ชั้น 4 ห้องหมวดวิชาสังคมศึกษา/ห้องเรียน

อาคาร 2  
มี 4 ชั้น ประกอบด้วย 
 ชั้น 1 ห้องพยาบาล/ห้องกิจกรรมพัฒนาผู้เรียน/ห้องของหมวดวิชาการงานอาชีพและคหกรรม/ห้องสมุดสารานุกรม/สำนักงานคณะกรรมการสภานักเรียน
 ชั้น 2 ห้องหมวดวิชาภาษาไทย/ห้องหมวดวิชาภาษาต่างประเทศ/ห้องหมวดวิชาศิลปะ
 ชั้น 3 ห้องหมวดวิชาภาษาจีน/ห้องเรียน
 ชั้น 4 ห้องเรียน

อาคาร 3  
มี 5 ชั้น ประกอบด้วย
 ชั้น 1 ใต้ถุนอาคาร บริเวณให้นักเรียนนั่งพักผ่อนหรืออ่านหนังสือ
 ชั้น 2 ห้องหมวดวิชานาฏศิลป์/ห้องเครือข่ายคอมพิวเตอร์โรงเรียน/ห้องหมวดวิชาคอมพิวเตอร์และสารสนเทศ
 ชั้น 3 ห้องปฏิบัติการคอมพิวเตอร์/ห้องเรียน
 ชั้น 4 ห้องเรียนของนักเรียนโครงการ No paper
 ชั้น 5 ห้องเรียนของนักเรียนโครงการ English program

อาคาร 4 
มี 4 ชั้น ประกอบด้วย
 ชั้น 1 ห้องนักเรียนวงโยธวาทิตของโรงเรียนสภาราชินี จังหวัดตรัง
 ชั้น 2 ห้องเรียนดนตรี
 ชั้น 3 ห้องเรียนและห้องหมวดวิชาดนตรี
 ชั้น 4 ห้อง TOT

อาคาร 5 
มี 8 ชั้น ประกอบด้วย
 ชั้น 1 ลานจอดรถยนต์ของคณะอาจารย์โรงเรียนสภาราชินี จังหวัดตรัง/ห้องหมวดพลานามัย
 ชั้น 2 ลานจอดรถยนต์ของคณะอาจารย์โรงเรียนสภาราชินี จังหวัดตรัง/ห้องกลุ่มบริหารงานบุคคล
 ชั้น 3 ห้องเรียนวิทยาศาสตร์/ห้องสมุดหมวดวิชาวิทยาศาสตร์
 ชั้น 4 ห้องเรียนวิทยาศาสตร์/ห้องหมวดวิชาวิทยาศาสตร์
 ชั้น 5 ห้องสมุดเฉลิมพระเกียรติของโรงเรียนสภาราชินี จังหวัดตรัง
 ชั้น 6 ห้องเรียน/ห้องหมวดวิชาคณิตศาสตร์
 ชั้น 7 ห้องเรียน/ห้องโสต
 ชั้น 8 ห้องประชุม

อาคารหอประชุมและโรงอาหาร  
มี 2 ชั้น ประกอบด้วย
 ชั้น 1 โรงอาหารครู นักเรียนและบุคลากรอื่นๆ 
 ชั้น 2 หอประชุมขนาดใหญ่

ศิษย์เก่าที่มีชื่อเสียง 
 สถาพร ศรีสัจจัง กวีและนักเขียน ศิลปินแห่งชาติ
 จิระนันท์ พิตรปรีชา นักเขียนชื่อดัง ได้รับรางวัลซีไรต์
 ปวีณา ตันท์ศรีสุโรจน์ นักแสดง พิธีกร

อ้างอิง

แหล่งข้อมูลอื่น 
  โรงเรียนสภาราชินี จังหวัดตรัง 
 ประวัติโรงเรียนสภาราชินี จังหวัดตรัง 
 
 

โรงเรียนประจำจังหวัด
โรงเรียนในอำเภอเมืองตรัง
โรงเรียนที่มีอัตราการแข่งขันสูง
โรงเรียนสังกัดสำนักงานเขตพื้นที่การศึกษามัธยมศึกษาตรัง กระบี่
โรงเรียนที่ก่อตั้งในปี พ.ศ. 2479
โรงเรียนเฉลิมพระเกียรติ